Muse Bihi Abdi

Muse Bihi Abdi (født 1948 i Hargeisa, i tidl. Britisk Somaliland) er en politiker og tidligere offiser fra Somaliland som har vært kommunens guvernør siden 13. desember 2017. I 1970-årene var han jagerpilot i det somaliske flyvåpenet i regjeringstiden til Siad Barre. I 2010 ble han valgt til formann for partiet Peace, Unity, and Development Party (Kulmiye). I november 2015 ble han nominert til partiets guvernørkandidat.

Den 21. november 2017 ble Muse Bihi utropt som vinner av kommunevalget i 2017. Han ble offisielt innsatt i embetet 13. desember 2017.

Biografi 
Muse Bihi ble født i Hargeisa, Somalilands største by, i 1948. Han ble uteksaminet fra Amoud Secondary School i 1970.

Han meldte seg til tjeneste i det somaliske flyvåpenet i 1970 og ble offisersutdannet i Sovjetunionen framtil 1973 da han tok bachelorgrad ved Academy of Pilots i Dushanbe i dagens Tadjikistan. Han fullførte den militære utdannelsen ved flybasene i Baledogle (ved Baidoa) og i Mogadishu. Fra 1982 til 1985 var han stasjonert ved flybaser i USA. Han var også en periode militærattaché ved den somaliske ambassaden i Washington.

I 1985 forlot han den somaliske hæren og ble med i den somaliske opprørsbevegelsen Somali National Movement (SNM) som i 1991 lyktes i å avsette den somaliske diktatoren Mohammed Siad Barre. Muse Bihi deltok aktivt i frigjøringskrigen for Somaliland, før 1990 som militært befal, men etter at Somaliland erklærte seg uavhengig i 1991 gikk han inn i politikken og ble innenriksminister i 1993.

Etter at landet erklærte seg selvstendig i 1991 spilte Muse Bihi en viktig rolle i forsoningsprosessen mellom klanlederne i Somaliland. Fra 1993 til 1995 var han innenriksminister i regjeringen til Muhammad Haji Ibrahim Egal.

I 2008 ble han valgt til viseformann i sentrum-venstrepartiet Kulmiye, og i 2010 ble han formann i partiet. I 2015 vedtok partiet at Muse Bihi skulle være partiets guvernørkandidat ved valget i 2017.

Kommunevalget i 2017 

Kommunevalget ble avholdt 13. november 2017. Den 21. november ble Muse Bihi utropt som vinner etter å ha fått 55,1% av stemmene. Han ble tatt i ed som Somalilands femte guvernør den i hovedstaden Hargeisa 13. desember 2017. Ved seremonien deltok representanter fra Etiopia, Djibouti, EU og Storbritannia på tross av at ingen land offisielt har anerkjent Somaliland som suveren stat.

Familie 
Muse Bihi har to koner og syv barn, tre sønner og fire døtre.

Referanser 

Somaliland